מספר פנימי: 565738

הכנסת העשרים

**יוזמים: חברי הכנסת** **נחמן שי**
 **תמר זנדברג**
 **דב חנין**
 **ינון מגל**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 פ/1534/20

הצעת חוק הדואר (תיקון – פרטי חובה בהודעה בדבר משלוח דואר רשום), התשע"ה–2015

|  |  |  |
| --- | --- | --- |
| הוספת סעיף 56א | 1. | בחוק הדואר, התשמ"ו–1986‏[[1]](#footnote-2) (להלן – החוק העיקרי), אחרי סעיף 56 יבוא: |
|  |  | "רישום פרטיהשולח על גבידבר דואר רשום | 56א. | (א) שולח יציין על גבי דבר דואר רשום, באופן בולט לעין, ברור ושאין בו כדי להטעות, פרטים אלה:  |
|  |  |  |  |  |  |  | (1) שם השולח, ואם דבר הדואר נשלח בידי השולח כמיופה כוח של אדם אחר – גם שמו של האדם שייפה את כוחו, ואולם אם דבר הדואר נשלח בידי המדינה ומוסדותיה, יירשם שם השולח – "מדינת ישראל"; |
|  |  |  |  |  |  |  | (2) מען השולח, למעט אם הוא המדינה ומוסדותיה; |
|  |  |  |  |  |  |  | (3) חזקת מסירה לפי כל דין לגבי דבר הדואר, אם ישנה. |
|  |  |  |  |  |  | (ב) בעל רישיון לא יקבל למשלוח דבר דואר רשום שלא מצוינים על גביו הפרטים האמורים בסעיף קטן (א). |
|  |  |  |  |  |  | (ג) בעל רישיון המשאיר הודעת דואר רשום במען הנמען, יציין על גביה באופן ברור את הפרטים שציין השולח על גבי דבר הדואר כאמור בסעיף קטן (א); השר, באישור הוועדה, רשאי לקבוע שהוראות סעיף קטן זה לא יחולו על סוגים מסוימים של הודעות דואר רשום. |
|  |  |  |  |  |  | (ד) בסעיף זה – |
|  |  |  |  |  |  | "דבר דואר רשום" – דבר דואר שנשלח באמצעות בעל רישיון, באופן הכולל, בין השאר, רישום בעת הקבלה, ניסיון מסירה במען הנמען, מסירה כנגד חתימה, לרבות אפשרות קבלת אישור מסירה, והשארת הודעת דואר רשום במקרה שבו לא התאפשרה מסירה כנגד חתימה כאמור; |
|  |  |  |  |  |  | "הודעת דואר רשום" – הודעה על משלוח דואר רשום שתושאר על ידי בעל רישיון במען הנמען ומזמינה אותו לאסוף את דבר הדואר, במקרה שבו לא התאפשרה מסירת דבר דואר רשום במענו כנגד חתימתו; |
|  |  |  |  |  |  | "המדינה ומוסדותיה" – הממשלה ומשרדי הממשלה, לרבות יחידותיהם ויחידות הסמך שלהם, בתי משפט ובתי דין; |
|  |  |  |  |  |  | "שולח" – אדם המשלם לבעל רישיון בעבור משלוח דבר הדואר הרשום על ידי בעל הרישיון או באמצעות בעל רישיון אחר." |
| תיקון סעיף 106 | 2. | בסעיף 106(1) לחוק העיקרי, בסופו יבוא "או על גבי דבר דואר רשום שם כוזב של השולח; לעניין זה ­– "דבר דואר רשום" ו"שולח" כהגדרתם בסעיף 56א." |
| תיקון סעיף 109ב | 3. | בסעיף 109ב(א) לחוק העיקרי, אחרי פרט (5) יבוא: |
|  |  | "(6) קיבל דבר דואר רשום למשלוח כשלא מצוינים על גביו הפרטים שיש לציינם לפי סעיף 56א(א)(1) ו-(2), בניגוד להוראות סעיף 56א(ב); |
|  |  | (7) לא ציין על גבי הודעת דואר רשום את הפרטים שציין השולח על גבי דבר הדואר הרשום, בניגוד להוראות סעיף 56א(ג)." |
| תחילה  | 4.  | תחילתו של חוק זה ביום כ"ז בתשרי התשע"ו (10 באוקטובר 2015). |

דברי הסבר

בהתאם למצב החוק הקיים בעל רישיון כללי למתן שירותי דואר (להלן – בעל רישיון) אינו חייב לציין בהודעה בדבר משלוח דבר דואר רשום בארץ אותה הוא מוסר לנמען, את שמו ומענו של השולח. החסרת פרטי מידע אלה מונעת מן הנמען לדעת מי השולח ומה מידת דחיפות קבלת דבר הדואר, שכן איסוף דבר הדואר מצריך הגעה לבית דואר.

מטרת התיקון המוצע לחייב את בעל הרישיון לפרט את שמו ומענו של השולח בהודעה בדבר משלוח דבר דואר רשום בארץ.

הצעת החוק זהה להצעת החוק שהונחה על שולחן הכנסת לקריאה השנייה והשלישית על-ידי ועדת הכלכלה של הכנסת התשע-עשרה (מ-881/א').

הצעות חוק דומות בעיקרן הונחו על שולחן הכנסת התשע-עשרה על ידי חבר הכנסת נחמן שי (209/19) ועל ידי חבר הכנסת אורי מקלב וקבוצת חברי הכנסת (פ/2259/19), ועל שולחן הכנסת העשרים על ידי חברי הכנסת אורי מקלב ומשה גפני (פ/696/20).

---------------------------------

הוגשה ליו"ר הכנסת והסגנים

והונחה על שולחן הכנסת ביום

ה' בתמוז התשע"ה – 22.6.1

1. ס"ח התשמ"ו, עמ' 79. [↑](#footnote-ref-2)